भगवान गणेश के सबसे पूजनीय मंदिरों में से एक है सिद्धिविनायक मंदिर. मुंबई के प्रभादेवी में स्थित इस मंदिर का निर्माण 1801 में विट्ठु और देउबाई पाटिल ने करवाया था. सिद्धिविनायक मंदिर में गणपति बप्पा के दर्शन करने फिल्मी जगत के सितारे भी आते हैं. महीन शिल्पकारी के लिए प्रसिद्ध इस मंदिर के प्रति श्रद्धालुओं में अपार आस्था है. इस मंदिर में स्थापित गणेश जी का सिद्धिविनायक रूप सबसे लोकप्रिय है. इसमें भगवान गणेश की प्रतिमा की सूड़ दाईं तरफ मुड़ी होती है. ऐसी प्रतिमाएं सिद्धपीठ से जुड़ी होती हैं. कहा जाता है भगवान गणेश के सिद्धि विनायक रूप की महिमा अपरम्पार होती है. इस मंदिर में आने वाले भक्तों की मनोकामना भगवान गणेश तुरंत पूरी करते हैं. गणेश उत्सव के दौरान इस मंदिर का महत्व बढ़ जाता है. हजारों की संख्या में भक्त बप्पा के दर्शन करने सिद्धिविनायक मंदिर आते हैं. Also Read: Jharkhand Tourism: दोस्तों के साथ वीकेंड मनाने के लिए बेस्ट है रांची की ये जगहें